Thomas Hammarberg

Thomas Hammarberg (s. 2. tammikuuta 1942 Örnsköldsvik, Ruotsi) on ruotsalainen diplomaatti ja ihmisoikeusaktivisti. Hän on toiminut muun muassa Amnesty Internationalin pääsihteerinä (1980–1986) ja Euroopan neuvoston ihmisoikeusvaltuutettuna (2006–2012). Amnestyssa toimiessaan Hammarberg otti vastaan järjestölle vuonna 1977 myönnetyn Nobelin rauhanpalkinnonhttp://www.euronews.com/2012/03/14/human-rights-in-europe-is-getting-worse-says-commissioner-thomas-hammarberg/. Lisäksi Hammarberg on toiminut useissa Yhdistyneiden kansakuntien alaisissa ihmisoikeustehtävissä ympäri maailmaa.http://www.equalrightstrust.org/thomas-hammarberg/index.htm 

Hammarberg valmistui Tukholman kauppakorkeakoulusta ekonomiksi vuonna 1973 ja työskenteli sen jälkeen toimittajana, muun muassa Ruotsin yleisradion ulkomaankirjeenvaihtajana. Vuonna 1980 hänet valittiin Amnesty Internationalin pääsihteeriksi ja vuonna 1986 Ruotsin Pelastakaa Lapset -järjestön pääsihteeriksi.

 Lähteet 

Luokka:Amnesty International
Luokka:Ruotsalaiset diplomaatit
Luokka:Ihmisoikeusaktivistit
Luokka:Vuonna 1942 syntyneet
Luokka:Elävät henkilöt